**Немцы** (ням.: Deutsche) — германскі народ, асноўнае насельніцтва Германіі. Агульная колькасць (2016 г.) — 64 598 000 чал.

Этымалогія
----------

Сучасная нямецкая саманазва *Deutsche* паходзіць ад гутарковых слоў *diutisc, theodisk* (ад протагерманскага *þiudiskaz*, літаральна "простыя людзі"), якімі ў раннім сярэднявеччы ў Франкскай імперыі і англасаксонскіх дзяржавах называлі германскае насельніцтва ў адрозненні ад раманскага і кельцкага.

Славянскае слова «немцы» (польск.: Niemcy, чэшск.: Němci, славацк.: Nemci, балг.: Немците і г. д.) таксама з'явілася ў раннім сярэднявеччы ў выніку кантактаў славян з германскімі плямёнамі. Яно магло значыць людзей, якія размаўлялі на незразумелай мове («нямыя»), або ад назвы германскага племені неметаў.

Рассяленне
----------

У наш час большая частка немцаў жыве ў Германіі, а таксама ў суседніх краінах (Францыя, Вялікабрытанія, Данія і г. д.). 

Ужо ў сярэднявеччы ў выніку перасяленняў і асіміляцыі мясцовага насельніцтва буйныя групы нямецкага насельніцтва з'явіліся ў Прыбалтыцы, поўначы сучаснай Польшчы, Чэхіі, Трансільваніі (так званыя Трансільванскія саксы). Важным цэнтрам перасялення і развіцця нямецкай культуры стала Усходняя Прусія.

Буйныя хвалі нямецкіх міграцый мелі месца ў XVII - першай палове XX ст. ў Новы Свет, у XVIII ст. — у Расійскую імперыю, у канцы XIX - XX ст. — у германскія калоніі Афрыкі.

Аднак лёс нашчадкаў нямецкіх перасяленцаў у іншых краінах складваўся па-рознаму. Пасля паражэння Германіі ў I Сусветнай вайне большасць немцаў была вымушана пакінуць каланіяльныя тэрыторыі. Адзіная прыкметная нямецкая абшчына захавалася толькі ў Намібіі. Пачалася рээміграцыя нямецкага насельніцтва з краін Усходняй Еўропы. Падчас II Сусветнай вайны мірнае нямецкае насельніцтва прымусова высялялася з еўрапейскай часткі СССР у Казахстан і Сярэднюю Азію. Тыя савецкія немцы, што апынуліся на акупаваных тэрыторыях, масава пакідалі раней населеныя раёны разам с нацысцкім войскам. Пасля заканчэння вайны немцы прымусова высяляліся з краін Усходняй Еўропы. Асабліва значныя прымусовыя перасяленні адбыліся з Усходняй Прусіі і Судэцкай вобласці.

У 2009 г. у Рэспубліцы Беларусь жыло 2474 чал. якія вызначалі сваю этнічную тоеснасць як немцы.

Мова
----

Асноўны артыкул: **Нямецкая мова**
Мова — нямецкая. Належыць да германскай групы індаеўрапейскай сям'і.

Выдатныя асобы
--------------

* Фрыдрых I
* Ульрых Юнінген
* Кацярына II
* Ота Бісмарк
* Іаган Гутэнберг
* Гётэ
* Эрых Рэмарк
* Клара Цэткін
* Генрых Бёль
* Гельмут Коль
* Ангела Меркель

Зноскі
------

1. ↑  DIUTISC(недаступная спасылка)
2. ↑  Фасмер, М. Этимологический словарь русского языка. В 4 томах. Т. 3. (Муза-Сят) / Перевод с немецкого и дополнения О.Н. Трубачева. - 2-е издание, стереотипное. - М.: Прогресс, 1987. С. 62
3. ↑  Grzegorz Jagodziński, O przenoszeniu nazw ludów Архівавана 17 сакавіка 2016.
4. ↑  ПЕРЕПИСЬ НАСЕЛЕНИЯ 2009. ТОМ III. НАЦИОНАЛЬНЫЙ СОСТАВ НАСЕЛЕНИЯ РЕСПУБЛИКИ БЕЛАРУСЬ. - Минск, 2011. С. 7

| ⛭Немцы |
| --- |
| Культура | Літаратура • Музыка • Кухня • Выяўленчае мастацтва • Кінематограф • Тэатр • Архітэктура • Імёны • Касцюм (Баварскі) |
| Дачыненне да рэлігіі | Каталіцызм • Праваслаўе • Евангелічная царква • Іслам |
| ✯ Нямецкая мова | Германія • Аўстрыя • Швейцарыя • Бельгія • Данія • Францыя • Румынія • Чэхія • Расія • Бразілія • Парагвай |
| Рознае | Нацыянальны рух • Гісторыя • Фольксдойчэ • Этнаграфічныя групы |



Катэгорыі:Народы Намібіі

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая кітайская · Вялікая расійская (старая версія) · Вялікая расійская (навукова-адукацыйны партал) · Новы |
| Нарматыўны кантроль | BNF: 11934034r, 12318300x · GND: 4070334-4 · LCCN: sh85054461 · NDL: 00561625 · NKC: ph117943, ph964260 |